ai4bharat/Pralekha huggingface dataset:
சுரங்கங்கள் அமைச்சகம்
கனிம உற்பத்தியில் 13.2 சதவீதம் ஒட்டுமொத்த வளர்ச்சி
2022 பிப்ரவரி  மாதத்திற்கான சுரங்க மற்றும் குவாரித் துறையின் கனிம உற்பத்தியின் குறியீடு 123.2 ஆக இருந்தது, 2021 பிப்ரவரி மாதத்துடன் ஒப்பிடும்போது இது 4.5% அதிகமாகும்.
இந்திய சுரங்க அலுவலகத்தின் தற்காலிக புள்ளிவிவரங்கள் படி, முந்தைய ஆண்டின் இதே காலத்தை விட ஏப்ரல்-பிப்ரவரி, 2021-22 காலகட்டத்திற்கான ஒட்டுமொத்த வளர்ச்சி 13.2 சதவீதம் அதிகரித்துள்ளது.
பிப்ரவரி, 2022-ல் முக்கியமான கனிமங்களின் உற்பத்தி அளவு: நிலக்கரி 795 லட்சம் டன்கள், பழுப்பு நிலக்கரி 47 லட்சம் டன்கள், இயற்கை எரிவாயு  2515 மில்லியன் கியூ. மீ., பெட்ரோலியம்  23 லட்சம் டன், பாக்சைட் 2120 ஆயிரம் டன், குரோமைட் 373 ஆயிரம் டன், காப்பர் 9 ஆயிரம் டன் , தங்கம் 125 கிலோ, இரும்பு தாது 227 லட்சம் டன், ஈயம் 29 ஆயிரம் டன், மாங்கனீஸ் தாது 293 ஆயிரம் டன், ஜிங்க் 143 ஆயிரம் டன், சுண்ணாம்பு 333 லட்சம் டன், பாஸ்போரைட் 108 ஆயிரம் டன், மேக்னசைட் 10 ஆயிரம் டன், வைரம் 48 காரட்.
பிப்ரவரி 2021-ஐ விட பிப்ரவரி 2021-ல் நேர்மறையான வளர்ச்சியைக் காட்டும் முக்கியமான தாதுக்களின் உற்பத்தியில் பின்வருவன அடங்கும்: வைரம் , பழுப்பு நிலக்கரி , இயற்கை எரிவாயு  , பாஸ்போரைட் , துத்தநாகம் 8.7% ), பாக்சைட் , நிலக்கரி , இரும்புத் தாது  மற்றும் மேக்னசைட் .
எதிர்மறையான வளர்ச்சியைக் காட்டும் முக்கியமான தாதுக்களின் உற்பத்தியில் பின்வருவன அடங்கும்: சுண்ணாம்பு , தங்கம் , பெட்ரோலியம்  , ஈயம் , மாங்கனீசு தாது  , காப்பர்  மற்றும் குரோமைட் .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816675
----
(Visitor Counter : 111
சுகாதாரம் மற்றும் குடும்ப நலத்துறை அமைச்சகம்
146 நாட்களுக்குப்பின் கொவிட் சிகிச்சை பெறுபவர்களின் எண்ணிக்கை 3.63 லட்சமாகக் குறைந்தது
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 3.63 லட்சமாகக்  குறைந்தது. கடந்த 146 நாட்களில் இது மிகவும் குறைவான எண்ணிக்கை. இதற்கு முன் கடந்த ஜூலை 18ம் தேதி, சிகிச்சை பெறுபவர்களின் மொத்த எண்ணிக்கை 3,58,692ஆகக் குறைந்தது.
நாட்டில் தற்போது சிகிச்சை பெறுபவர்கள், மொத்த பாதிப்பில் 3.7 சதவீதமாக உள்ளனர்.
கடந்த 24 மணி நேரத்தில், 37,528 பேர் குணமடைந்துள்ளனர். இதனால் சிகிச்சை பெறுபவர்களின் எண்ணிக்கையில் 8,544 குறைந்தது.
கடந்த 24 மணி நேரத்தில் 29,398 பேருக்கு புதிதாக பாதிப்பு ஏற்பட்டுள்ளது.
குணமடைந்தோரின் மொத்த எண்ணிக்கை 93 லட்சத்தை  நெருங்குகிறது. குணமடைந்தவர்களுக்கும், சிகிச்சை பெறுபவர்களுக்குமான இடைவெளி இன்று 89,27,085ஆக உள்ளது.
புதிய பாதிப்பைவிட, குணமடைந்தோர் எண்ணிக்கை அதிகரித்து வருவதால், குணமடைந்தோர் வீதம் 94.84 சதவீதமாக அதிகரித்துள்ளது.
கடந்த 24 மணி நேரத்தில் 414 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679924
பிரதமர் அலுவலகம்
நவ் சம்வத்சரையொட்டி மக்களுக்குப் பிரதமர் வாழ்த்து தெரிவித்துள்ளார்
புனிதமான நவ் சம்வத்சரையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். விக்ரம் சம்வத் 2079 அனைவரின் வாழ்க்கையிலும் புதிய உற்சாகத்தையும் புதிய ஆர்வத்தையும் கொண்டுவரட்டும் என்று அவர் வாழ்த்தியுள்ளார்.
டுவிட்டரில் பிரதமர் கூறியிருப்பதாவது;"உங்கள் அனைவருக்கும் மிகவும் மகிழ்ச்சியான நவ் சம்வத்ஸர் வாழ்த்துக்கள். விக்ரம் சம்வத் 2079 ஒவ்வொருவரின் வாழ்க்கையிலும் புதிய உற்சாகத்தையும் புதிய ஆர்வத்தையும் கொண்டு வரட்டும்."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
“நெடுஞ்சாலைகள், போக்குவரத்து, பொருள் போக்குவரத்து ஆகியவற்றில் முதலீட்டு வாய்ப்புகள்” குறித்து மும்பையில் நாளை நடைபெறும் தேசிய கருத்தரங்கிற்கு திரு நிதின் கட்கரி தலைமை தாங்குகிறார்
மும்பையில் நாளை, 2021 டிசம்பர் 17 அன்று நடைபெறவுள்ள “நெடுஞ்சாலைகள், போக்குவரத்து, பொருள் போக்குவரத்து ஆகியவற்றில் முதலீட்டு வாய்ப்புகள்” குறித்த தேசிய கருத்தரங்கிற்கு மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி தலைமை தாங்குகிறார்.
இந்தியாவின் பொருள் போக்குவரத்து துறைக்கு முக்கியத்துவம் வழங்க மத்திய, மாநில அரசுத்துறைகள், அவற்றின் முகமைகள், தனியார் துறை ஆகியவற்றுக்கிடையே ஒத்துழைப்பின் அவசியத்தை வலியுறுத்துவது இந்தக் கருத்தரங்கின் நோக்கமாகும். இது தொடர்பாக சாலைப்போக்குவரத்து மற்றும் நெடுஞ்சாலைகள் அமைச்சகம் பாரத் மாலா பரியோஜனா, சொத்துக்களைப் பணமாக்குதல், வாகன அழிப்பு கொள்கை ஆகிய மூன்று மத்திய அரசின் மைய பொருள்களின் முதலீட்டு வாய்ப்புகளுக்கு முன்னுரிமை அளிக்க திட்டமிட்டுள்ளது. சொத்துக்களைப் பணமாக்குதல் குறித்த விவாதங்கள் மூலம் நிதியாண்டு 25-க்குள் ரூ.6 லட்சம் மதிப்புள்ள சொத்துக்களை பணமாக்க அரசு திட்டமிட்டுள்ளது.
இந்த கருத்தரங்கில் சம்பந்தப்பட்ட மத்திய, மாநில அரசுகளின் அமைச்சகங்கள் திறன்மிக்க முதலீட்டாளர்கள், தொழில்துறை நிபுணர்கள் பங்கேற்பார்கள் என்று தெரிகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782176
••••••••••
(Visitor Counter : 153
சுற்றுச்சூழல் மற்றும் வனத்துறை அமைச்சகம்
பனி சிறுத்தைகளை பாதுகாக்க நடவடிக்கைகள் எடுக்கப்பட்டு வருகின்றன: மத்திய அமைச்சர் பாபுல் சுப்ரியோ
பனி சிறுத்தை திட்டத்தின் கீழ் அதன் வாழ்விடத்தையும், பனி சிறுத்தையையும் பாதுகாக்க மத்திய அரசு நடவடிக்கை மேற்கொண்டிருப்பதாக மத்திய வனம், சுற்றுச்சூழல் மற்றும் பருவநிலை மாற்றத்துக்கான அமைச்சர் பாபுல் சுப்ரியோ கூறி உள்ளார்.
கடந்த 2009-ம் ஆண்டு பனி சிறுத்தைத் திட்டம் தொடங்கப்பட்டது. 2020 சர்வதேச பனி சிறுத்தை தினத்தை முன்னிட்டு காணொலி காட்சி வழியே உரையாடிய திரு.சுப்ரியோ, பனி சிறுத்தை வாழ்விட பாதுகாப்புக்காக இயற்கை வன மறுசீரமைப்பு மேற்கொள்ள மத்திய அரசு கடமைப்பட்டிருப்பதாக கூறினார். உள்ளூர் பங்களிப்பாளர்களைக் கொண்டு இயற்கை வன மேலாண்மை பங்கெடுப்பு அடிப்படையிலான திட்டங்கள் செயல்படுத்தப்பட உள்ளதாகவும் அவர் தெரிவித்தார். இந்தியா கடந்த 2013-ம் ஆண்டில் இருந்து உலகளாவிய பனி சிறுத்தை மற்றும் சூழல் பாதுகாப்புத் திட்டத்தில் ஒரு தரப்பாக இருப்பதாகவும் அமைச்சர் குறிப்பிட்டார்.
இந்த காணொலி காட்சி சந்திப்பில் பேசிய திரு.சுப்ரியோ, இந்தியா மூன்று பெரிய இயற்கை வனபகுதிகளை அடையாளம் கண்டிருப்பதாகக்கூறினார். இமாசலப்பிரதேசம்–மற்றும் லடாக் முழுவதும் உள்ள ஹெமிஸ் என்ற நடுத்தர நிலப்பகுதி, உத்தரகாண்ட்டில் நந்தா தேவி-கங்கோத்ரி, சிக்கிம் மற்றும் அருணாசலப்பிரதேசம் முழுவதும் உள்ள காங்செண்ட்ஸோங்கா ஆகிய மூன்று பகுதிகள் அடையாளம் காணப்பட்டிருப்பதாக குறிப்பிட்டுள்ளார். அடுத்த ஐந்து ஆண்டுகளில் மாநில அரசுகளுடன் இணைந்து மத்திய அரசு பனி சிறுத்தைகளின் தொகையை அதிகரிக்கும் என்றும் சுப்ரியோ உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667118
----
(Visitor Counter : 477
மத்திய அமைச்சரவை
வடகிழக்கு மாகாணத்துக்கான விரிவான தொலைத்தொடர்பு திட்டம்: அருணாச்சல பிரதேசம், அசாமின் 2 மாவட்டங்களுக்கு கைபேசி சேவை வழங்கும் உலகலாவிய சேவை உதவி நிதித் திட்டத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், வடகிழக்கு மாகாணத்துக்கான விரிவான தொலைத்தொடர்பு திட்டத்தின் கீழ் அருணாச்சலப் பிரதேசம், அசாமின் கர்பி அங்லாங் மற்றும் திமா ஹசாஓ ஆகிய இரண்டு மாவட்டங்களுக்கு கைபேசி சேவை வழங்கும் உலகலாவிய சேவை உதவி நிதித் திட்டத்திற்கு ஒப்புதல் வழங்கப்பட்டுள்ளது.
இதுவரை கைபேசி சேவை இல்லாத 2374 கிராமங்களுக்கு , ரூ. 2,029 கோடியில், அடுத்த 5 ஆண்டுகளுக்கு இத்திட்டத்தின் மூலம் சேவைகள் வழங்கப்படும்.
இந்தத் திட்டத்திற்கான நிதியை, உலகலாவிய சேவை உதவி நிதியம் என்ற அமைப்பு வழங்கும். 2022-ஆம் ஆண்டு டிசம்பர் மாதத்தில் இந்தத் திட்டத்தை நிறைவு செய்ய இலக்கு நிர்ணயிக்கப்பட்டுள்ளது.
அருணாச்சலப் பிரதேசத்திலும், அசாமின் தொலைதூரப் பகுதிகளிலும் கைபேசி சேவை வழங்கப்படுவதன் மூலம் அந்தப் பகுதிகளில் பேரிடர் மேலாண்மை, மின் ஆளுகை போன்ற துறைகளில் டிஜிட்டல் இணைப்பு மேம்படுத்தப்படுவதோடு உள்நாட்டுத் தயாரிப்புகளை ஊக்குவிக்கும் தற்சார்பு இந்தியாவின் குறிக்கோளையும் பூர்த்தி செய்ய முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679338
ஜவுளித்துறை அமைச்சகம்
சௌராஷ்டிரா தமிழ் சங்கமம்: ராஜ்கோட்டில் நடைபெறும் சிந்தனை முகாமில் மத்திய அமைச்சர் திரு பியூஷ் கோயல் பங்கேற்பு
தேசிய தொழில்நுட்ப ஜவுளி இயக்கத்தின் முன்னோடி திட்டமான தொழில்நுட்ப ஜவுளிகள் குறித்து சிந்தனை முகாம் ஒன்றில் நடைபெறும் கருத்து பரிமாற்ற கூட்டத்தில் மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், மத்திய ஜவுளி மற்றும் ரயில்வே துறை இணையமைச்சர் திருமதி தர்ஷனா விக்ரம் ஜர்தோஷ் ஆகியோர் கலந்து கொள்வார்கள். சௌராஷ்டிரா தமிழ் சங்கமம் நிகழ்ச்சியின் போது ஜவுளி துறையின் வளர்ச்சி வாய்ப்புகள் குறித்து குஜராத்தின் ராஜ்கோட்டில் ஏப்ரல் 21, 2023 அன்று இந்த அமர்வு நடைபெறும்.
சிந்தடிக் மற்றும் ரேயான் ஜவுளி ஏற்றுமதி ஊக்குவிப்பு கவுன்சிலும், இந்திய தொழில்நுட்ப ஜவுளி சங்கமும் இணைந்து நடத்தும் இந்த அமர்வில் 50க்கும் மேற்பட்ட முன்னணி ஜவுளித்துறை நிறுவனங்கள் கலந்து கொள்ளும். தொழில்துறை தலைவர்கள், உற்பத்தியாளர்கள், ஆராய்ச்சியாளர்கள், மத்திய மற்றும் மாநில அரசுகளின் பிரதிநிதிகள் இந்த கூட்டத்தில் கலந்து கொண்டு ஜவுளித் துறையின் எதிர்கால வளர்ச்சி மற்றும் மேம்பாட்டிற்காக மேற்கொள்ள வேண்டிய நடவடிக்கைகள் பற்றி கருத்துக்களைப் பரிமாறிக் கொள்வார்கள்.
செயற்கை இழைகளுக்கான ஜவுளி ஆலோசனைக் குழுவின் இரண்டாவது கூட்டத்திற்கு அமைச்சர் திரு கோயல் தலைமையேற்று, செயற்கை இழைகளின் மதிப்பு சங்கிலியுடன் தொடர்புடைய பங்குதாரர்களுடன் ஆலோசனையில் ஈடுபடுவார். பருத்திக்கான ஜவுளி ஆலோசனைக் குழுவின் 6-வது கூட்டத்திற்கும் அவர் தலைமை தாங்குவார். மேலும் ஜவுளி துறையில் நிலைத்தன்மை மற்றும் சுழற்சிக்கான எதிர்கால திட்டம் என்ற அமர்விலும் அவர் உரையாற்றுவார். நிலைத்தன்மையை நோக்கிய பாதையில் தமிழ்நாடு மற்றும் குஜராத்தின் ஜவுளி துறைகள் முன்னோடியாகத் திகழ்கின்றன. தமது பயணத்தின் போது சௌராஷ்டிரா தமிழ் சங்கமம் நிகழ்ச்சியை முன்னிட்டு சோம்நாத்தில் நடைபெறும் கைத்தறி மற்றும் கைவினைப் பொருட்களின் கண்காட்சியையும் திரு பியூஷ் கோயல் பார்வையிடுவார்.
தமிழ்நாடு மற்றும் குஜராத் மாநிலங்கள் இடையேயான கலாச்சார இணைப்பை கொண்டாடுவதற்காக குஜராத்தில் ஏப்ரல் 17 முதல் 30 வரை ‘ஒரே பாரதம், உன்னத பாரதம்' முன்முயற்சியின் கீழ் ‘சௌராஷ்ட்ரா தமிழ் சங்கமம்’ நிகழ்ச்சி நடைபெற்று வருவது குறிப்பிடத்தக்கது.
மத்திய அமைச்சரவை
ரயில்வே பாதுகாப்பில் இந்தியா-ஜப்பான் இடையே ஒத்துழைப்பு ஒப்பந்தம் மேற்கொள்ள மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ரயி்ல்வே பாதுகாப்பு தொடர்பாக இந்தியா-ஜப்பான் இடையே ஒத்துழைப்பு ஒப்பந்தம் மேற்கொள்ளப்பட்டதற்கு, செயல்பாட்டுக்கு பிந்தைய ஒப்புதல் அளிக்கப்பட்டது. இந்த ஒத்துழைப்பு கடந்த, கடந்த பிப்ரவரி 2017-ல் கையெழுத்திடப்பட்டது.
இந்த ஒத்துழைப்பு ஒப்பந்தத்தில் கையெழுத்திட்டதன் மூலம், கீழ்க்காணும் பகுதிகளில் இருதரப்புக்கும் ஒத்துழைப்பு ஏற்படும்:
- பாதுகாப்பை கண்காணித்தல் 
- ரயில்வே பாதுகாப்பை கண்காணிப்பது தொடர்பாக அதிநவீன தொழில்நுட்பங்கள் 
- ரயில் பெட்டிகள் பாதுகாப்பு  
- ரயில்வே பாதுகாப்பு தொடர்பாக இருதரப்பும் இணைந்து தீர்மானிக்கும் மற்ற விவகாரங்கள். இது விபத்துக்கான காரணங்கள் குறித்த ஆய்வு அடிப்படையில், மிகப்பெரும் ரயில் விபத்து தடுப்புக்கான ஒத்துழைப்பு ஒப்பந்தத்தில் குறிப்பிட்ட வரையறைக்குள் இருக்க வேண்டும்.
இந்த ஒத்துழைப்பு ஒப்பந்தம், ரயில்வே துறையில் அதிநவீன வளர்ச்சியையும், புலமையையும் பகிர்ந்துகொள்ளவும், தெரிந்துகொள்ளவும் இந்திய ரயில்வே-க்கு அடித்தளமாக அமையும். இந்த ஒத்துழைப்பு ஒப்பந்தத்தின் கீழ் மேற்கொள்ளப்படும் ஒத்துழைப்பில், கீழ்க்காணும் அம்சங்கள் இடம்பெறும்:
அ. வல்லுநர்களை அனுப்புவது
ஆ. முதன்மை பணியாளர்களுக்கு ஜப்பானில் பயிற்சி
இ. தகவல்களையும், சிறந்த நடைமுறைகளையும் பகிர்ந்துகொள்தல்
ஈ. மற்ற நிறுவனங்கள், அமைப்புகள் மற்றும் அமைச்சகங்களின் பங்களிப்புக்கு வழிவகை செய்தல். அதாவது, இந்திய ரயில்வே அமைச்சகத்தின் ஆய்வு வடிவமைப்பு மற்றும் தர அமைப்புக்கு , ஜப்பானின் தேசிய போக்குவரத்து பாதுகாப்பு மற்றும் சுற்றுச்சூழல் ஆய்வகம் பங்களிப்பை செய்வது உள்ளிட்டவை அடங்கும். இது, குறிப்பிட்ட நாடுகளின் சட்டங்கள் மற்றும் விதிமுறைகளுக்கு உட்பட்டு, எதையெல்லாம் செய்ய முடியுமோ, அதற்கேற்ப செயல்படலாம்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 124.96 கோடியைக் கடந்தது
நாட்டில் கடந்த 24 மணி நேரத்தில் 73,67,230 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 125.75 கோடியைக்  கடந்தது. 1,30,65,773 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 8,612 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,45,666 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 159 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 9,216 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 99,976 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.29 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,57,156 கொவிட் பரிசோதனைகள் செய்யப்பட்டன. இதுவரை சுமார் 64.46 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 19 நாட்களில் 1 சதவீதத்திற்கும் குறைவாக நீடித்து, தற்போது 0.84 சதவீதமாக உள்ளது. தினசரித் தொற்று விகிதம் 0.80 சதவீதமாக பதிவாகியுள்ளது. இந்த எண்ணிக்கை தொடர்ந்து 60 நாட்களாக 2 சதவீதத்திற்குக் கீழே 95 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777504
(Visitor Counter : 106
தொழிலாளர் மற்றும் வேலைவாய்ப்பு அமைச்சகம்
தொழிலாளர் நலன் சீர்திருத்த வரைவு விதிகள் வெளியீடு ஆட்சேபனைகளை 45 நாட்களுக்குள் தெரிவிக்கலாம்
தொழிலாளர் நலன் சீர்திருத்த வரைவு விதிகளை, மத்திய தொழிலாளர் மற்றும் வேலைவாய்ப்பு அமைச்சகம் வெளியிட்டுள்ளது. சம்பந்தப்பட்டவர்கள், 45 நாட்களுக்குள், இது தொடர்பான ஆட்சேபனைகளையும், ஆலோசனைகளையும் தெரிவிக்கலாம் எனவும் கூறப்பட்டுள்ளது.
கட்டிடத் தொழிலாளர்கள், புலம் பெயர் தொழிலாளர்கள், ஒப்பந்த தொழிலாளர்கள், சுரங்கத் தொழிலாளர்கள், பத்திரிகையாளர்கள் உட்பட அனைத்து தரப்பு தொழிலாளர்களின் தொழில் பாதுகாப்பு, சுகாதாரம், பணிபுரியும் சூழல் விதிகள் 2020-ஐ செயல்படுத்துவது தொடர்பான சீர்திருத்தங்கள், வரைவு விதிகளாக கடந்த 19ம் தேதி வெளியிடப்பட்டுள்ளன. அதில் பல முக்கிய அம்சங்கள் இடம் பெற்றுள்ளன.
நியமன கடிதத்தில் குறிப்பிட வேண்டிய விஷயங்கள், 45 வயது நிறைவு செய்த தொழிலாளர்களுக்கு ஆண்டுதோறும் இலவச மருத்துவப் பரிசோதனை, ஆண்டுக்கு ஒரு முறை பயணப்படி, ஒப்பந்த தொழிலாளர்களுக்கு ஊதியம் வழங்கும் முறை, 500க்கும் மேற்பட்ட ஊழியர்கள் பணியாற்றும் இடங்களில் பாதுகாப்பு குழுக்கள் அமைத்தல், பெண் ஊழியர்களின் பணி நேரங்களுக்கான விதிமுறைகள், கூடுதல் பணி நேர கணக்கீடு, எலக்ட்ரானிக் முறையிலான வருகைப் பதிவு போன்ற அம்சங்கள் வரைவு விதியில் உள்ளன.
சுரங்க விதிமுறைகள் எளிமையாக்கப்பட்டு பாதுகாப்பு, சுகாதார விதிகள் ஒருங்கிணைக்கப்பட்டுள்ளன. வேலை செய்யும் இடங்களில் தொழிலாளர்களின் பாதுகாப்பையும், சுகாதாரத்தையும் மேம்படுத்தும் வகையில் இந்த வரைவு விதிகள் உருவாக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://www.pib.gov.in/PressReleasePage.aspx?PRID=1674364
------
(Visitor Counter : 236
பெண்கள் மற்றும் குழந்தை நலன் அமைச்சகம்
பிரதமரின் மாத்ரு வந்தனா திட்டம்: தமிழகத்துக்கு இதுவரை ரூ. 284.57 கோடி வழங்கல்.
நாடாளுமன்றத்தின் மாநிலங்களவையில், மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி இன்று எழுத்துபூர்வமாக அளித்த பதிலில் கூறியதாவது:
கர்ப்பிணி பெண்கள் மற்றும் பாலூட்டும் தாய்மார்களுக்கு ரூ.5,000/ உதவித் தொகையை, 3 தவணைகளாக வழங்க பிரதமரின் மாத்ரு வந்தனா திட்டத்தை மத்திய பெண்கள் மற்றும் குழந்தைகள் மேம்பாட்டு அமைச்சகம் அமல்படுத்துகிறது.
இத்திட்டம் அமல்படுத்தப்பட்டது முதல், கடந்த மாதம் 22ம் தேதி வரை தமிழகத்துக்கு மொத்தம் ரூ. 284.57 கோடி வழங்கப்பட்டுள்ளது. இதன் மூலம் தமிழகத்தில் 10,12,961 பயனாளிகளுக்கு பணம் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781676
நுகர்வோர் நலன், உணவு மற்றும் பொது விநியோகம் அமைச்சகம்
கரும்பு விவசாயிகளின் நிலுவைத் தொகையை வழங்குவதற்கான உதவியை நீடிப்பதற்கு மத்திய அரசு உத்தரவு பிறப்பித்துள்ளது
நடப்பு  சர்க்கரைப் பருவத்தில், நுகர்வு மதிப்பீட்டை விட சர்க்கரை உற்பத்தி அதிகமாக இருந்ததால், உள்நாட்டில் சர்க்கரை விலை பருவகாலத் தொடக்கத்திலிருந்தே வீழ்ச்சி அடைந்திருந்தது. இதன் விளைவாக விவசாயிகளுக்கு வழங்கவேண்டிய நிலுவைத்தொகை அதிகரித்து ரூ.20,000 கோடி என்ற அளவை எட்டியுள்ளது.
நியாயமான அளவில் சர்க்கரை விலையை நிலைநிறுத்தவும், விவசாயிகளின் கரும்பு விலைக்கான நிலுவைத்தொகை வழங்கி ஆலைகளின் கடன் நிலைமையைச் சரிசெய்யவும், கடந்த மூன்று மாதங்களில் கீழ்க்காணும் நடவடிக்கைகளை அரசு மேற்கொண்டுள்ளது.
 சர்க்கரை இறக்குமதிக்கான சுங்கத்தீர்வை 50 சதவீதத்திலிருந்து 100 சதவீதமாக அதிகரிக்கப்பட்டுள்ளது.
 சர்க்கரை விலையை நிலைப்படுத்த 2018 பிப்ரவரி, மார்ச் மாதங்களில் சர்க்கரை உற்பத்தியாளர்களின் இருப்பு அளவை பழைய நிலைக்கே கொண்டுவந்திருப்பது.
 சர்க்கரை ஏற்றுமதி வாய்ப்பைக் கண்டறியும் தொடக்கமாக சர்க்கரை ஆலைகளுக்கு ஊக்கமளிக்கும் விதத்தில் சர்க்கரை ஏற்றுமதிக்கான சுங்கத்தீர்வையை அரசு முற்றிலுமாகத் திரும்பப் பெற்றுள்ளது.
 சர்க்கரை ஆலைகளின் சரக்கு இருப்பு நிலைமைகளை கருத்தில் கொண்டும், நிதிச்சுமையை குறைப்பதற்கும் 2017-18 சர்க்கரை பருவத்திற்கு ஆலை வாரியாக குறைந்தபட்ச ஏற்றுமதி ஒதுக்கீடு 20 லட்சம் மெட்ரிக் டன்னாக நிர்ணயிக்கப்பட்டுள்ளது.
 மேலும், சர்க்கரை ஆலைகளால் உபரியாக வைக்கப்பட்டிருக்கும் சர்க்கரையை ஏற்றுமதி செய்வதற்கும், ஊக்கப்படுத்துவதற்கும் சர்க்கரைக்கான வரி இல்லாத ஏற்றுமதி அதிகார திட்டத்தை அரசு அனுமதித்துள்ளது.
மேலும் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 95
பாதுகாப்பு அமைச்சகம்
யாஸ் புயலை முன்னிட்டு தீவிர கண்காணிப்பு பணியில் ஈடுபட்டுள்ளது இந்திய கடலோர காவல் படை
யாஸ் புயலை முன்னிட்டு, இந்திய கடலோர காவல்படையின் கப்பல்கள் மற்றும் விமானங்கள் தீவிர கண்காணிப்பு பணியில் ஈடுபடுத்தப்பட்டுள்ளன.
யாஸ் புயல், கிழக்கு கடலோர பகுதியை மே 26ம் தேதி தாக்கும் என எதிர்பார்க்கப்படுகிறது. இதை முன்னிட்டு, கடலோர காவல் படை மையங்கள் அனைத்தும் விழிப்புடன் உள்ளன. வங்காள விரிகுடா மற்றும் அந்தமான் கடல் பகுதியில் கடலோர காவல்படையின், கப்பல்கள், விமானங்கள் முன்னெச்சரிக்கை நடவடிக்கையில் ஈடுபடுத்தப்பட்டுள்ளன.
இந்திய கடலோர காவல்படையின் தொலைதூர மையங்கள், வானிலை குறித்த எச்சரிக்கைகளை உள்ளூர் மொழியில் எம்எம்பி ரேடியோ மூலம் கடற் பயணம் மேற்கொள்பவர்களுக்கும், மீனவர்களுக்கும் ஒலிபரப்பி வருகிறது. வங்க கடல் பகுதியில் நுழையும் கப்பல்களுக்கு எச்சரிக்கை விடுக்க சர்வதேச பாதுகாப்பு வலைதளமும் செயல்படுத்தப்பட்டு ‘நேவ்டெக்ஸ்’ எச்சரிக்கைகள் தொடர்ச்சியாக வழங்கப்பட்டு வருகின்றன.
வங்க கடல் பகுதியில் நங்கூரமிட்டு நிற்கும் கப்பல்கள் பாதுகாப்பான இடங்களுக்கு செல்லும்படியும், பாதுகாப்பு நடவடிக்கைகளை மேற்கொள்ளும் படியும் அறிவுறுத்தப்பட்டுள்ளன. வங்காள விரிகுடாவின் ஆழ்கடல் பகுதி மற்றும் தமிழகம், புதுச்சேரி, ஆந்திரப் பிரதேசம், ஒடிசா, மேற்கு வங்கம் மற்றும் அந்தமான் நிகோபார் தீவுகளின் கடலோர பகுதிகளிலும், நாள் ஒன்றுக்கு 16 கப்பல்களையும், 3 விமானங்களையும் இந்திய கடலோர காவல்படை பணியில் ஈடுபடுத்தியுள்ளது.
மேலும், கடலோர காவல் படையின் 31 பேரிடர் மீட்பு குழுக்கள் படகுகள் மற்றும் லைப் ஜாக்கெட்டுகளுடன் தயார்நிலையில் வைக்கப்பட்டுள்ளன. மேலும், மருத்துவ குழுக்கள் மற்றும் ஆம்புலன்ஸ்களும் தயார்நிலையில் உள்ளன.
இந்த முன்னெச்சரிக்கை நடவடிக்கைகள் மூலம், தற்போது வரை, 254 படகுகள் பாதுகாப்பாக கரை திரும்புவதை இந்திய கடலோர காவல் படை உறுதி செய்துள்ளது. மேலும் 77 வர்த்தக கப்பல்கள், நங்கூரமிட்டு நிற்கும் கப்பல்களுக்கும் இந்திய கடலோர காவல் படை எச்சரிக்கை விடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721103
-----
(Visitor Counter : 148
PIB Headquarters
கொவிட்-19 - பிஐபி செய்தித் தொகுப்பு
21.06.2020
கொவிட்-19 - பிஐபி செய்தித் தொகுப்பு
- குடியரசுத் துணைத் தலைவர் செயலகம்
- வடகிழக்குப் பகுதி வளர்ச்சி அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- சிறுபான்மையினர் நலன் அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(
பிரதமர் அலுவலகம்
பிவாண்டியில் நடந்த துயரம் குறித்து பிரதமர் வேதனை
உயிரிழப்பு மற்றும் காயமடைந்தவர்களுக்கு இழப்பீடுகள் அறிவிப்பு
மகாராஷ்டிர மாநிலம் பிவாண்டியில் நடந்த துயர சம்பவத்திற்கு பிரதமர் திரு நரேந்திர மோடி இரங்கல் தெரிவித்துள்ளார்.
இதுகுறித்து பிரதமர் அலுவலகம் ட்விட்டரில் கூறியிருப்பதாவது:
"மகாராஷ்டிர மாநிலம் பிவாண்டியில் நடந்த துயரத்தால் வேதனை அடைந்தேன். உயிரிழந்தவர்களின் குடும்பத்தினருக்கு இரங்கல் தெரிவிப்பதோடு, காயமடைந்தவர்கள் விரைந்து குணமடைய பிரார்த்தனை செய்கிறேன். இறந்த ஒவ்வொருவரின் குடும்பத்தினருக்கும் பிரதமரின் தேசிய நிவாரண நிதியிலிருந்து தலா ரூ. 2 லட்சம் நிவாரணம் வழங்கப்படும். காயமடைந்தவர்களுக்கு ரூ.50,000 வழங்கப்படும் : பிரதமர் நரேந்திர மோடி"
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய புதுப்பிக்கத்தக்க எரிசக்தி மேம்பாட்டு முகமை அரசுடன் புரிந்துணர்வு ஒப்பந்தத்தில் கையெழுத்திட்டுள்ளது, 2023-24ஆம் ஆண்டிற்கான வருவாய் இலக்கு ரூ. 4,350 கோடியாக நிர்ணயிக்கப்பட்டுள்ளது
புதிய மற்றும் புதுப்பிக்கத்தக்க எரிசக்திஅமைச்சகத்தின் கீழ் செயல்படும் மத்திய அரசின் மினி ரத்னா  நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமை  இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகத்துடன் செயல்திறன் அடிப்படையிலான புரிந்துணர்வு ஒப்பந்தத்தில் கையெழுத்திட்டுள்ளது. இந்தப் புரிந்துணர்வு ஒப்பந்தம், நிதி அமைச்சகத்தின் பொது நிறுவனங்கள் துறையால் வெளியிடப்பட்ட வழிகாட்டுதல்களுக்கு இணங்க, 2023-24 மற்றும் 2024-25 நிதியாண்டுகளில் ஐ.ஆர்.இ.டி.ஏ அடைய விரும்பும் தொலைநோக்கு உத்தி இலக்குகளைக் கோடிட்டுக் காட்டுகிறது.
இந்த ஒப்பந்தத்தின்படி, 2023-24 நிதியாண்டில் ரூ.4,350 கோடியும், 2024-25ஆம் நிதியாண்டில் ரூ.5,220 கோடியும் வருவாய் ஈட்ட மத்திய அரசு இலக்கு நிர்ணயித்துள்ளது. முந்தைய நிதியாண்டில் ரூ.3,361 கோடி இலக்கு நிர்ணயிக்கப்பட்ட நிலையில், ரூ.3,482 கோடி வருவாய் ஈட்டியது குறிப்பிடத்தக்கது.
இந்த ஒப்பந்தத்தில் புதிய மற்றும் புதுப்பிக்கத்தக்க எரிசக்திஅமைச்சகத்தின்  செயலாளர் திரு பூபிந்தர் சிங் பல்லா, ஐ.ஆர்.இ.டி.ஏ தலைவர் மற்றும் நிர்வாக இயக்குநர்  திரு பிரதீப் குமார் தாஸ் ஆகியோர் ஆகஸ்ட் 21, 2023 அன்று புதுதில்லியில் உள்ள அடல் அக்ஷய் உர்ஜா பவனில் கையெழுத்திட்டனர். இவற்றின் மூத்த அதிகாரிகளும் இந்த நிகழ்வில் கலந்து கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1950764
பிரதமர் அலுவலகம்
பிரான்சின் பாதுகாப்பு அமைச்சரைப் பிரதமர் வரவேற்றார்
ஃபிரான்சின் பாதுகாப்பு அமைச்சர் திருமதி ஃபிளாரன்ஸ் பார்லியை இன்று பிரதமர் திரு நரேந்திர மோடி வரவேற்றார்.
பிரதமர் டுவிட்டரில் கூறியிருப்பதாவது:
“ஃபிரான்ஸ் பாதுகாப்பு அமைச்சர் ஃபிளாரன்ஸ் பார்லியை இன்று வரவேற்று, இருதரப்பு பாதுகாப்பு ஒத்துழைப்பு, பிராந்திய பந்தோபஸ்து, இந்திய- பசிஃபிக் விஷயங்கள் மற்றும் வரவிருக்கும் ஃபிரான்சின் ஐரோப்பிய ஒன்றியத் தலைமை பற்றி விவாதித்தேன்.
ராணுவ ஒத்துழைப்பை மேலும் ஆழப்படுத்த இந்தியாவின் உறுதிப்பாட்டை நான் வலியுறுத்தினேன்.”
தொலைதொடர்பு மற்றும் தகவல் தொழில்நுட்ப அமைச்சகம்
தெற்கு தில்லியில் மின்சார வாகனங்களுக்கான முதல் மின்னேற்ற நிலையத்தை டிசிஐஎல் நிறுவனம் தொடங்கியது
தெற்கு தில்லியில் மின்சார வாகனங்களுக்கான முதல் மின்னேற்ற நிலையத்தை, தொலைதொடர்பு துறையின் கீழ் செயல்படும் டிசிஐஎல் நிறுவனம் தெற்கு தில்லி மாநகராட்சியுடன் இணைந்து நேற்று தொடங்கியது. இதை வெளியுறவுத்துறை இணையமச்சர் திருமதி மீனாட்சி லெகி, டிசிஐஎல் நிறுவன தலைமை நிர்வாக இயக்குனர் திரு சஞ்சீவ் குமார் முன்னிலையில் தொடங்கி வைத்தார்.
தெற்கு தில்லியில் அடுத்த 4 மாதங்களில் 65 மின்னேற்ற நிலையங்களை டிசிஐஎல் நிறுவனம் அமைக்கவுள்ளது. இதில் முதல் மின்னேற்ற நிலையம் இன்று தொடங்கப்பட்டுள்ளது. இதில் ஒரே நேரத்தில் 6 இருசக்கர/மூன்றுசக்கர/நான்குசக்கர வாகனங்களுக்கு மீள் மின்னேற்றம் செய்ய முடியும்.
இந்த சார்ஜிங் நிலையங்களில் சிசிடிவி கேமிராக்கள் உள்ளன. மக்கள் பயன்பாட்டுக்காக வைபை வசதியும் உள்ளது. இங்கு 6 கிலோவாட் சூரிய மின்சக்தி தகடுகள் மூலம் மின்வசதியும் செய்யப்பட்டுள்ளது.
இந்த மின்னேற்ற நிலையங்கள், மின்சார வாகனங்கள் பிரபலமடையவும், தில்லியில் காற்று மாசுவை குறைக்கவும் உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1791255
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
யூனிட்டி கோப்பை டென்னிஸ் பந்து கிரிக்கெட் போட்டி 2023
யூனிட்டி கோப்பை கிரிக்கெட் போட்டி 2023 ஹட்கோ மற்றும் என்பிசிசி இணைந்து ஏப்ரல் 01, 2023 அன்று புது தில்லியில் உள்ள சிரி ஃபோர்ட் விளையாட்டு மைதான வளாகத்தில் இந்திய அரசாங்கத்தின் ஃபிட் இந்தியா இயக்கத்தை ஊக்குவிப்பதற்காக மத்திய அரசு ஏற்பாடு செய்தது. எம்ஓஎச்யூஎ,சிபிடபிள்யுடி  என்பிசிசி & ஹட்கோ  ஆகிய அணிகளுக்கு இடையே MOHUA செயலாளர் திரு மனோஜ் ஜோஷி துவக்கி வைத்தார்.எம்ஓஎச்யூஎ & சிபிடபிள்யுடி இடையே நடைபெற்ற தொடக்க ஆட்டத்தில் பரபரப்பான போட்டிகளின் தொடர் தொடங்கியது. அனைத்து போட்டிகளுக்கும் பிறகு, அனைவரும் ரசித்த, எம்ஓஎச்யூஎ இறுதிப் போட்டியில் என்பிசிசி  அணியை 20 ரன்கள் வித்தியாசத்தில் வெற்றி பெற்றது. எம்ஓஎச்யூஎ அணி சார்பில் மனோஜ் ஜோஷி வெற்றிக் கோப்பையை வென்றார்.
விளையாட்டுப் போட்டியைத் தொடர்ந்து ஆட்ட நாயகன் விருது எம்ஓஎச்யூஎ  மனிந்தர்ருக்கு வழங்கப்பட்டது. சிறி கோட்டை விளையாட்டு வளாகம் அமைச்சு மற்றும் பங்குபற்றிய பொதுத்துறை நிறுவனங்களின் அதிகாரிகளின் ஆரவாரத்தால் நிரம்பி வழிந்தது. அந்தந்த பொதுத்துறை நிறுவனங்களின் அதிகாரிகள் குழு உறுப்பினர்களுக்கு ஆதரவாக இருந்தனர்.